**ВАЗИФАҲОИ ТЕХНИКӢ**

**Ҷиҳати нашр ва дастраснамоии маводҳои иттилоотӣ ва таълимӣ ба муассисаҳои масъул дар шаҳру ноҳияҳои Ҷумҳурии Тоҷикистон**

**МУҚАДДИМА**

Таъмини муассисаҳои давлатӣ ва тиббӣ бо маводҳои босифати иттилоотӣ ва таълимӣ яке аз ҷузъҳои муҳими таҳкими системаи тандурустӣ, иҷтимоӣ ва маърифатии кишвар мебошад. Нашр ва паҳн кардани маводҳои зарурӣ ба сатҳи фаҳмиш ва маърифатнокии кормандон ва аҳолӣ таъсири мусбат мерасонад.

Бо мақсади дастгирии фаъолияти муассисаҳои масъул дар шаҳру ноҳияҳо, зарур аст, ки маводҳои иттилоотӣ ва таълимӣ дар мавзўҳои дахлдор таҳия, нашр ва сари вақт ба онҳо дастрас карда шаванд.

**1. МАҚСАДИ ЛОИҲА**

Дастгирии муассисаҳои масъул дар шаҳру ноҳияҳои ҷумҳурӣ тавассути таҳия, нашр ва тақсими маводҳои иттилоотӣ ва таълимӣ бо забони фаҳмо ва тарҳи мувофиқ, ки барои баланд бардоштани сатҳи дониш ва қобилияти кории кормандон равона шудааст.

**2. ВАЗИФАҲО**

* Омодасозии мундариҷаи маводҳои таълимӣ ва иттилоотӣ дар ҳамкорӣ бо мутахассисони соҳавӣ;
* Тарҷума, таҳрир ва тарроҳии маводҳо бо забонҳои тоҷикӣ ва русӣ (агар зарур бошад);
* Нашри мавод бо сифати баланд;
* Бастабандӣ ва маркерикунонии мувофиқ барои осонии тақсимот;
* Дастраснамоии маводҳо ба муассисаҳои дахлдор дар тамоми шаҳру ноҳияҳои ҷумҳурӣ;
* Гузаронидани мониторинг ва ҷамъоварии фикру мулоҳизаҳо барои такмили минбаъда.

**3. НАМУДИ МАВОДҲО**

* Дастурномаҳо барои кормандони соҳаи тандурустӣ, маориф ва ҳифзи иҷтимоӣ;
* Варақаҳои иттилоотӣ (памяткаҳо, флаерҳо, буклетҳо);
* Китобчаҳо ва модулҳои омӯзишӣ;
* Маводи визуалӣ (плакатҳо, баннерҳо);
* Саволу ҷавобҳои маъмул дар шакли дастрас ва фаҳмо;
* Варақаҳои баҳодиҳии фаҳмиш ва истифодаи мавод.

**4. ИШТИРОКЧИЁН**

* Вазорати тандурустӣ ва ҳифзи иҷтимоии аҳолии ҶТ;
* Муассисаи давлатии «Маркази ҷумҳуриявии иммунопрофилактика» ва/ё дигар муассисаҳои дахлдор;
* Раёсатҳои тандурустӣ ва маориф дар сатҳи вилоят, шуъбањои онњо дар шаҳр ва ноҳия;
* Ташкилотҳои иҷрокунанда (ширкатҳои таҳиягар ва чопӣ);
* Намояндагони шарикони рушд (дар ҳолати дахлдор).

**5. ТАЛАБОТ БА ИҶРОКУНАНДА**

* Таҷрибаи кор дар таҳия ва нашри маводҳои таълимӣ ва иттилоотӣ;
* Доштани дастаи тарҷумон, таҳриргар ва тарроҳи касбӣ;
* Имконияти пешниҳоди тарҳҳои пешакӣ (draft) барои тасдиқи фармоишгар;
* Чоп бо сифати баланд ва дар муҳлатҳои муайяншуда;
* Қобилияти логистикӣ барои таҳвили мавод ба минтақаҳо;
* Омодагӣ барои ислоҳи мавод тибқи тавсияи фармоишгар.

**6. ШАРТҲОИ ЧОП**

* Чопи ранга (CMYK) барои маводҳои иттилоотӣ ва таълимӣ;
* Истифодаи коғази сифатнок:
  + барои китобчаҳо ва дастурномаҳо: коғази офсетӣ 100–120 г/м², муқова – 200 г/м²;
  + барои флаерҳо ва варақаҳо: коғази глянсӣ 130 г/м²;
* Андозаҳо: A4, A5, A3 вобаста ба намуди мавод;
* Бастабандии мувофиқ бо ишораҳои рӯшан (ном, миқдор, муассисаи қабулкунанда).

**7. МӮҲЛАТҲОИ ИҶРО**

* Омодасозии мазмун ва тарроҳӣ: 7 рӯзи корӣ;
* Тасдиқи маводҳо аз ҷониби фармоишгар: 2 рӯзи корӣ;
* Чоп ва бастабандӣ: 10 рӯзи корӣ;
* Таҳвил ба муассисаҳо: 5 рӯзи корӣ;
* Пешниҳоди ҳисоботи ҷамъбастӣ: 3 рӯзи корӣ пас аз таҳвил.

**8. ШАРТҲОИ МОЛИЯВӢ**

* Маблағгузорӣ тибқи лоиҳа ва/ё маблағҳои буҷавӣ ва ё шарикони рушд;
* Ҳама хароҷотҳо барои таҳия, чоп, бастабандӣ ва таҳвил дар асоси шартнома муайян ва тасдиқ мешаванд;
* Пардохт пас аз пешнињод ва қабули сифати маводҳо аз ҷониби фармоишгар.

**9. НАЗОРАТ ВА АРЗЁБӢ**

* Баррасии намунаҳо ва муҳтаво аз ҷониби мутахассисони дахлдор пеш аз чоп;
* Мониторинги ҷараёни таҳия ва таҳвил;
* Ҷамъоварии фикру мулоҳизаҳо аз муассисаҳои қабулкунанда;
* Арзёбии сатҳи истифода ва самаранокии маводҳо дар сатҳи маҳаллӣ.

**ШАХСОНИ ДАР ТАМОСБУДА**

### 

### Бобохонова М.С. – муовини директори генералї оид ба корњои эпидемиологї ва иммунологї;

### Сайбурњонов Д.С. – мудири Шуъбаи коммуникатсия ва робита бо љомеа;

### Мавлонов Ф.Ш. – мудири Шуъбаи ташкилию оморї;

### Ғафуров О.Х. – сардори Шуъбаи бањисобгирии муњосибї.